VEGA & Live Nation præsenterer **Laura Marling er tilbage efter tænkepause med nyt album og koncert i VEGA***Den engelske folk-musiker, sangskriver og sangerinde Laura Marling er tilbage efter at have taget ’en kold tyrker’ fra sangskrivningen. Hun har nu nyt album og en koncert på trapperne i Lille VEGA d. 18. maj.*  
  
For et par år siden havde [Laura Marling](https://www.facebook.com/lauramarling?fref=ts) netop færdiggjort en lang og ambitiøs turné som opfølgning på hendes seneste album, [*Once I Was an Eagle*](https://www.youtube.com/watch?v=oBpabJwYnEQ)*.* Det første hun efterfølgende gjorde var at gå direkte i studiet for at skrive og indspille et nyt album. Hun selv mener, at det var et udtryk for hendes egen stædighed. Midt i processen gik det dog op for hende, at hun siden hun var 16 ikke havde været ét sted mere end to uger af gangen. Noget der ifølge hende selv pludselig kom til udtryk i en følelse af rodløshed. Derfor tog hun, i stedet for at skrive et nyt album, en kold tyrker fra musikken og prøvede i stedet af slå sig ned ét sted og se tilbage på de otte år, som var gået.  
  
**Processen dokumenteret i form af nyt album**Sidste år annoncerede Laura Marling så opfølgeren til *Once I Was An Eagle* og forklarede samtidig, hvordan hele processen med at se sig tilbage, etablere sig ét sted og udfordringerne herved havde resulteret i [*Short Movie*](https://www.youtube.com/watch?v=DdCdT_dcmUI), som er titlen på det kommende album. Albummet udkommer den 23. marts, men allerede nu kan vi lytte til titelnummeret ”[Short Movie](https://www.youtube.com/watch?v=DdCdT_dcmUI)” samt nummeret ”[False Hope](https://www.youtube.com/watch?v=nny4zzUlkSQ)”, som udkom i slutningen af januar.   
  
**Prisvindende arbejdsnarkoman**  
Laura Marling er født i Eversley, Hampsire i England og har foruden hendes solokarriere, som har kastet tre Mercury Price-nomineringer, en Brit Award og to nomineringer for bedste Female Solo Artist af sig, medvirket på en lang række andre projekter – b.la. Noah and The Whale, The Rakes og Mystery Jets.  
  
Den engelske singer/songwriter har i alt udgivet fire albums siden 2008, og det femte ser altså dagens lys til marts. Laura Marling er kendt for hendes medrivende og intense live-koncerter - om det er med hendes band eller solo. Derfor er der endnu en grund til at glæde sig til den 18. Maj, hvor Laura Marling vender tilbage til Danmark for at give koncert i Lille VEGA.

**Fakta om koncerten:**  
Laura Marling (UK)  
Mandag den 18. maj kl. 21.00  
Lille VEGA, Enghavevej 40, 1674 København V  
225 kr. + gebyr  
Forsalg via VEGAs hjemmeside, livenation.dk og Billetnet.  
[Læs mere](http://vega.dk/arrangementer/laura-marling-17019.html) om Laura Marling i VEGA.

*For yderligere oplysninger kontakt venligst*  
Jeppe Nygaard Christensen  
Kommunikationsmedarbejder, VEGA  
[jc@vega.dk](mailto:jc@vega.dk) - 3326 0953